Iskander

9K720 Iskander (vene keeles «Искандер»; NATO koodnimi SS-26 Stone) on Venemaa mobiilne operatiiv-taktikaline raketikompleks, mis kasutab ballistilisi ja tiibrakette.

Raketisüsteemid (Iskander-М) pidid aastaks 2020 välja vahetama väidetavalt vananenud OTR-21 Totška süsteemid Venemaa sõjaväes. Raketi liikumiskiirus ületab helikiirust ja on 2100–2600 m/s (6–7 Mach). Maksimaalne lennukaugus on 500 km ja kõrgus 50 km.

Iskanderit on võimalik kasutada erinevate lõhkepeadega: kassettmoon, termobaariline, kild-fugass, punkrivastane ja radarivastane elektromagnetiline (EMP) lõhkepea. Rakett on võimeline kandma ka tuumalõhkepäid.

Eestile lähimad Iskanderite asukohad on Luuga ja Kaliningradi oblast.

Vene-Ukraina sõjas on Ukraina USA õhutõrjesüsteemiga Patriot Iskandereid alla tulistanud.

 Variandid 
Iskander raketisüsteemist on loodud erinevaid variante:
 Iskander-M on variant Vene relvajõudude jaoks kahe 9M723 kvaasiballistilise raketiga. Vahetult pärast starti ja sihtmärgile lähenemisel võib rakett sooritada manöövreid, et vältida õhutõrjerakette.
 Iskander-E on vähendatud lennukaugusega (kuni 280 km) eksportvariant.
 Iskander-K (vene keeles "крылатая ракета")  on tiibrakett. Mudel 9M728  R-500 on lennukõrgusega kuni 6 km, lennukaugus on 500 km. Mudel 9M729 Novator on kuni 2500 km lennuulatusega. 
pisi|Iskander-M kompleks 2021

Viited

 Vaata ka 
MGM-140 ATACMS
H-47M2 Kinžal
Kalibr

 Välislingid 




Kategooria:Venemaa sõjatehnika
Kategooria:Ballistilised raketid